***Zápis zo zasadnutia Komisie životného prostredia, výstavby a územného plánovania,  konaného dňa 05.08.2019 o 17:00 hod. v kancelárii starostky***

*Prítomní členovia komisie*: Ing. Ľuboš Bokor, Ing. Peter Slivenský, Ing. Marián Vajdečka, Rudolf Grác

*Ospravedlnení členovia komisie*: Ing. Peter Kiripolský

*Prítomní za obecný úrad*:  starostka - Božena Krajčovičová, Ing. Gabriela Nádaská

*Prizvaní*: Peter Bobek - stavebný dozor obce , Juraj Lomen – fy. IMEX pumpy,s.r.o.

 **Program rokovania:**

1. Informácia o stave závlahového vodovodu

2. Informácia o investičných akciách obce

3. Rôzne

4. Obhliadka bytov na bytovom dome 420 – Na Rybníku

**Hlasovanie: za: 4 (Bokor, Slivenský, Vajdečka, Grác )**

 **proti: 0**

 **zdržal sa: 0**

**Komisia odsúhlasila vyššie uvedený program rokovania.**

**1. Informácia o stave závlahového vodovodu**

Prizvaný Juraj Lomen z firmy IMEX pumpy, s.r.o., ktorý urobil obhliadku čerpadiel a príslušenstva závlahového vodovodu v našej obci, oboznámil komisiu s výsledným stavom a skutočnosťou ZV. Hlavným problémom sú čerpadlá, ktoré sa teraz využívajú pri ZV. Používané čerpadlá nie sú určené na znečistenú vodu a nakoľko nie voda filtrovaná, máme na výstupe vodu veľmi kalnú a znečistenú. Čerpadlá sú časom poruchové a musí sa robiť údržba, či výmena čerpadiel, zanáša sa potrubie. Navrhol súčasné čerpadlá vymeniť za nové – špeciálné /8 atm./ aj s monitorovacím systémom – 2 ks, pričom by sa striedali, takže v prevádzke by bolo vždy len jedno čerpadlo – prietok 75m3/h. Za čerpadlom by bola automatická filtračná stanica. Predložená cenová ponuka v sume: 34 170,00 €

Členovia komisie neodporúčajú taký veľký prietok a vysoký tlak v staršom jestvujúcom potrubí, najmä je obava, ak by mal niekto urobený prepoj s pitným vodovodom, aby neprišlo k pretlaku a závlahová voda sa nedostala do pitnej vody.

Na podnet komisie navrhol aj možné riešenie - ponechať jestvujúce čerpadlá a vložiť len filtráciu, príp. jednotku na zvýšenie tlaku - podporné čerpadlo v potrubí.

**Komisia zobrala informáciu o stave ZV na vedomie.**

**Komisia žiada predložiť ročné náklady na údržbu a opravu čerpadiel, či výmenu čerpadiel ZV a odporúča na najbližšom obecnom zastupiteľstve rozhodnúť, či sa čerpadlá vymenia za nové, alebo sa len pridá filtračná jednotka a jednotka na zvýšenie tlaku. Ing. Peter Slivenský navrhol vložiť do zostavy aj prekysličovanie pre rybník.**

**Hlasovanie: za: 4 (Bokor, Slivenský, Vajdečka, Grác )**

 **proti: 0**

 **zdržal sa: 0**

**2. Informácia o investičných akciách obce**

Stavebný dozor obce - Peter Bobek oboznámil komisiu s jednotlivými investičnými akciami v obci , ktoré dozoruje - a taktiež odpovedal na všetky otázky ohľadom prác naviac, či postupu prác na jednotlivých stavbách.

 **Komisia berie na vedomie .**

**Hlasovanie: za: 4 (Bokor, Slivenský, Vajdečka, Grác )**

 **proti: 0**

 **zdržal sa: 0**

**3. Rôzne:**

**A/ Zmena 7/2019 ÚPN-O J. Bohunice**

Komisia bola oboznámená s pripravovanou zmenou 7/2019 ÚPN-O J. Bohunice a najmä návrhom zmeny 7e/2019 - bytovej výstavby rodinných domov v lokalite B6 Orechová .

**Komisia pri zmene 7e/2019 odporúča len variantu, kde bude rešpektovaná trasa jestvujúceho vzdušného vedenia a vodovodného privádzača, z dôvodu vysokých nákladov pre obec na prekládku týchto sietí. Samozrejme návrh urobiť v rámci možností tak, aby boli ulice obojstranné**.

**Hlasovanie: za: 4 (Bokor, Slivenský, Vajdečka, Grác )**

 **proti: 0**

 **zdržal sa: 0**

**B/** V**ýstavba optickej siete spoločnosťou Slovak Telekom, a.s . podľa predloženej dokumentácie - v celej obci Jaslovské Bohunice.**

Komisia bola vyzvaná na zváženie, či skutočne obec povolí rozkopanie celej lokality Panské diely pre výstavbu optickej siete spol. Slovak Telekom, a.s..

**Komisia diskutovala o danej problematike a nedokázala zaujať jednoznačné stanovisko, nakoľko lokalita Panské diely už má prístup k optickej sieti a realizáciou optickej siete Telekomom bude celá lokalita rozkopaná a navyše dôjde k značnému poškodeniu výsadby.**

**Komisia odporúča zvážiť za, či proti a dať takéto rozhodnutie schváliť na obecnom zastupiteľstve.**

**Hlasovanie: za: 4 (Bokor, Slivenský, Vajdečka, Grác )**

 **proti: 0**

 **zdržal sa: 0**

Z komisie sa ospravedlnil a odišiel 1 člen komisie – Ing. Peter Slivenský

**C/** **Informácia o prebiehajúcich jednaniach o výmene pozemkov Poľnohospodárskeho družstva Jasl. Bohunice a pozemkov obce**

 Starostka oboznámila komisiu o priebehu jednania ohľadom zámeny, či predaja obecných pozemkov a pozemkov vo vlastníctve Poľnohospodárskeho družstva Jasl. Bohunice.

**Komisia berie na vedomie .**

**Hlasovanie: za: 3 (Bokor, Vajdečka, Grác )**

 **proti: 0**

 **zdržal sa: 0**

**D/ Ing. Marián Vajdečka navrhol zrealizovať bezpečné ohnisko na malom amfiteátri v parku , vzhľadom na to, že sa tam často realizujú opekačky.**

 **Komisia súhlasí .**

**Hlasovanie: za: 3 (Bokor, Vajdečka, Grác )**

 **proti: 0**

 **zdržal sa: 0**

**4. Obhliadka bytov na bytovom dome 420 – Na Rybníku**

Komisia bola oboznámená so stavom niektorých nájomných bytov obce a členovia komisie urobili aj obhliadku 2 bytov v BD 420.

**Komisia berie na vedomie súčasný stav niektorých bytov a súhlasí s nutnými opravami podľa závažnosti a potreby.**

**Hlasovanie: za: 3 (Bokor, Vajdečka, Grác )**

 **proti: 0**

 **zdržal sa: 0**

...................................................

 Ing. Ľuboš Bokor

 predseda Komisie životného prostredia, výstavby a územného plánovania

zapísala: Gabriela Nádaská, 05.08.2019